== København første gang ==
Blandt de mænd, der her tog sig af den unge fremmede og indførte ham i de ledende musikalske og litterære kredse, var musikvennen og filantropen Barens, Rahbek, hvem Kunzen tidligere var truffen sammen med i Kiel, og skuespilleren Rosing. Hans første danske arbejde var musikken til Rahbeks sørgekantate over [[Otto Thott|grev Otto Thott]], der blev udført på [[Københavns Universitet|universitetet]] den 17. november 1785. Ikke længe efter udgav han en samling "''Viser og lyriske Sange''" (1786), hvortil Rahbek havde valgt teksterne blandt Storms, [[Thomas Thaarup|Thaarups]], Prams, [[Jens Baggesen]]s, Ribers og andre af tidens mest yndede digteres poesier. I det hele gjorde han sig hurtig bekendt ved en livlig og alsidig musikalsk virksomhed. Han gav undervisning i sang og klaverspil, optrådte som klavervirtuos i "Det harmoniske Selskab" og fik allerede 1786 opført et par større lejlighedskompositioner i denne fine koncertforening, lige som han det følgende år dirigerede de aristokratiske koncerter i det [[Schimmelmannske Palæ]], ved hvilke Schulz’ "Athalie" blev udført. Fra en noget tidligere tid var en "malerisk og rig" musik til [[Johannes Ewald]]s "''Fiskerne''" i tysk bearbejdelse af Sander. Efter at der ved nytårstid 1789 var udkommet en samling musikstykker af ham under titlen "Zerstreute Compositionen für Gesang und Clavier", hvoriblandt især en interessant behandling af Bürgers "Lenore" tiltrækker sig opmærksomheden, debuterede han den 31. marts samme år på en glimrende måde som dramatisk komponist med ''[[Operaen Holger Danske|Holger Danske]]'' (af Baggesen), der vakte overordentligt bifald, men fremkaldte den såkaldte "litterære fejde", som havde til følge, at Kunzens geniale musik blev skrinlagt for bestandig efter nogle få opførelser.<ref name="DBL 602">{{Cite web |url=https://runeberg.org/dbl/9/0604.html |title=DBL, s. 602 |access-date=11. december 2017 |archive-date=10. september 2016 |archive-url=https://web.archive.org/web/20160910130512/http://runeberg.org/dbl/9/0604.html |url-status=ok }}</ref>
Historie